19.12.2022 г.
BG
Официален вестник на Европейския съюз
L 323/99
РЕШЕНИЕ (ЕС) 2022/2494 НА КОМИСИЯТА от 9 декември 2022 година относно одобряването на искането, подадено от Литва, за преразглеждане на нейните цели за ефективност за третия референтен период (нотифицирано под номер С(2022) 8985) (само текстът на литовски език е автентичен) (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент) (1), и по-специално член 11, параграф 3, буква в) от него,
като взе предвид Регламент за изпълнение (ЕС) 2019/317 на Комисията от 11 февруари 2019 г. за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) № 390/2013 и (ЕС) № 391/2013 (2), и по-специално член 18, параграф 1 от него,
като има предвид, че:
ОБЩИ СЪОБРАЖЕНИЯ
(1)
По силата на член 11 от Регламент (ЕО) No 549/2004 трябва да се създаде схема за ефективност на аеронавига­ ционното обслужване (АНО), включваща национални планове за ефективност, в които се определят обвързващи цели за ефективност, съгласувани с валидните за целия Европейски съюз цели, приети от Комисията за съответния референтен период.
Подробните правила относно тези планове за ефективност са определени в Регламент за изпълнение (ЕС) 2019/317.
В съответствие с член 11, параграф 3, буква в) от Регламент (ЕО) No 549/2004 Комисията оценява съгласуваността на целите за ефективност, определени от държавите членки, със съответните цели за ефективност, валидни за целия Европейски съюз.
(2)
На 13 април 2022 г. Комисията прие Решение (ЕС) 2022/769 (3), в което стигна до заключението, че целите за ефективност, включени в проектоплана за ефективност за третия референтен период (РП3), представен от Република Литва (Литва), са съгласувани с валидните за целия Европейски съюз цели за ефективност.
Въз основа на Решение (ЕС) 2022/769 Литва официално прие своя план за ефективност за РП3 в съответствие с член 16, буква а) от Регламент за изпълнение (ЕС) 2019/317.
(3)
На 26 август 2022 г. Литва представи на Комисията искане за преразглеждане на нейния капацитет при прелитане и нейните цели за ефективност на разходите при прелитане за календарните 2022, 2023 и 2024 години въз основа на член 18, параграф 1, буква а), подточка ii) от Регламент за изпълнение (ЕС) 2019/317.
(1) ОВ L 96, 31.3.2004 г., стр. 1.
(2) ОВ L 56, 25.2.2019 г., стр. 1.
(3) Решение (ЕС) 2022/769 на Комисията от 13 април 2022 г. относно съгласуваността на целите за ефективност, включени в проектоплана за ефективност, представен от Литва съгласно Регламент (ЕО) No 549/2004 на Европейския парламент и на Съвета, с валидните за целия Европейски съюз цели за ефективност, отнасящи се за третия референтен период (ОВ L 139, 18.5.2022 г., стр. 116).